## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 43. schôdza

 Číslo: CRD-1872/2020

174

**U z n e s e n i e**

**Ústavnoprávneho výboru Národnej rady Slovenskej republiky**

**z 13. novembra 2020**

k vládnemu návrhu zákona, ktorým sa mení a dopĺňa zákon č. 523/2004 Z. z. **o rozpočtových pravidlách verejnej správy** a o zmene a doplnení niektorých zákonov v znení neskorších predpisov (tlač 266)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 266);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 266) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre financie a rozpočet.

 Alojz Baránik

 podpredseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 174**

**z 13. novembra 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 266)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, bodu 4 (§ 8 ods. 11)**

V čl. I, bode 4 (§ 8 ods. 11) sa vypúšťa slovo „ustanovenie“.

Pozmeňujúci návrh spresňuje navrhovaný text, nakoľko § 8a obsahuje viacero ustanovení a z dôvodovej správy k čl. I bodu 4 vyplýva, že sa má vylúčiť použitie celého § 8a.

1. **K čl. I, bodu 6 [§ 10 ods. 2 písm. d)]**

V čl. I, bode 6 [§ 10 ods. 2 písm. d] sa slová „riešenie vplyvov nových právnych predpisov“ nahrádzajú slovami „riešenie vplyvov legislatívnych zmien“.

Formulačné zosúladenie s čl. I, bodom 17 [čl. 7a ods. 9 písm. c] vládneho návrhu ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti (tlač 265).

1. **K čl. I, bodu 12 (§ 19a ods. 2 úvodná veta)**

V čl. I, bode 12 (§ 19a ods. 2 úvodnej vete) sa za slovo „iniciuje“ vkladá slovo „získanie“.

Pozmeňujúci návrh dopĺňa slovo za účelom gramatickej správnosti vety.

1. **K čl. I., bodu 12 [§ 19a ods. 2 písm. b)]**

V čl. I, bode 12 [§ 19a ods. 2 písm. b)] sa za slovo „prípravy“ vkladá slovo „investície“.

Pozmeňujúci návrh dopĺňa slovo za účelom formulačného zosúladenia s úvodnou vetou daného odseku.

1. **K čl. I, bodu 21 (§ 32)**

V čl. I, bode 21 (§ 32) sa slová „porušenia povinnosti“ nahrádzajú slovami „porušenia povinností“.

Pozmeňujúci návrh gramatickej povahy.